# **DECIZIA ETAPEI DE ÎNCADRARE**

##  Proiect

Ca urmare a solicitării de emitere a acordului de mediu adresate de **COMUNA POIANA BLENCHII,** cu în sediul în județul Sălaj, com. Poiana Blenchii, satul Gostila, nr. 46, înregistrată la APM Salaj cu nr. 6891 din 15.09.2022, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.03.2023, că proiectul: **CONSTRUIRE POD PESTE VALEA CU MORI ÎN LOCALITATEA GOSTILA *,*** propus a fi amplasat în jud. Sălaj, comuna Poiana Blenchii, satul Gostila .

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, la pct. 13, lit a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Monitorul de Sălaj, afişare şi înregistrare anunţ la sediul Primăriei Comunei Poiana Blenchii, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Conform memoriului de prezentare și avizului de gospodărire a apelor:

Prin proiect se propun urmatoarele lucrari :

**scurgerea apelor**:

* ***Construirea unui pod,***în intravilanul satului Gostila, com. Poiana Blenchii, județul Sălaj, peste cursul de apă **p. Valea cu Mori** (II-1.036.01.01.00.0), astfel:

|  |  |  |
| --- | --- | --- |
| **Amplasare pod** |  **Coordonate topografice Stereo 1970** | **Debit Q1%**[m3/s] |
| în ax |
| Construire pod, în intrav. satului Gostila, comuna Poiana Blenchii, județul Sălaj, peste cursul de apă **p. Valea cu Mori**  | X(N)= 410087,80 | Y(E)= 648418,93 | 66,6  |

**După execuția lucrărilor, podul va avea următoarele caracteristici:**

-pod oblic, sub un unghi de 75o dreapta față de axul cursului de apă p. Valea cu Mori;

-lungimea Lîn axul drumului = 13,22 m, lumina = 11,15 m, înălțimea H=2,05 m, lățimea între parapeți =5,0 m, înălțimea liberă (de gardă) = 0,75 m, lățimea părții rutiere carosabile = 4,0 m; 2 bucăți lise parapet de siguranță cu lățimea 0,5 m fiecare;

-cotă talveg proiectat 309,69 mdMN, cotă intrados 311,74 mdMN, cotă corespunzătoare nivelului debitului cu probabilitatea de 1% (Q1%=66,6 m3/s) este de 310,99 mdMN și înălțimea liberă de trecere a apei este de 0,75 m;

-**infrastructura:** va fi alcătuită din fundații directe din beton și beton armat, H fundație = 2 m, Helevație = 1,9 – 2 m (la culee), lungimea L fundație = 5,8 m; culeele vor fi prevăzute cu ziduri de gardă, cu h=79 cm, măsurată în axul podului, executate din beton armat C30/37, și se vor turna împreună cu placa de suprabetonare; pentru evacuarea apei din spatele culeelor se va realiza un dren cu fundația din beton C25/30, cu lățimea de 0,5 m și înălțimea de 0,7-0,64 m, rezultând o pantă de 2 % spre centrul culeei; drenul va fi realizat din bolovani de râu înveliți în geotextil, minim 50 g/mp; spatele culeei va fi protejat cu hidroizolație formată din 2 straturi de bitum filerizat; evacuarea apelor din dren se va face prin barbacane PVC, Dn=110 mm, pozate la mijlocul culeelor, cu panta de 10 % spre albie;

-**suprastructura:** va fi formată din 9 grinzi tip G52, cu lungimea L= 12 m și înălțimea h= 0,52 m, precomprimate, monolitizate cu placa de suprabetonare, peste care se va așterne calea pe pod;

-**racordarea cu terasamentele:** se va realiza prin 4 aripi din beton, fundate direct, lungimea L= 4,25 m, cu elevațiile având înălțimile: Helevație= 1,35 – 2,15 m (la culee), H fundație = 1,5 m; pentru evacuarea apei din spatele aripilor se va realiza un dren cu fundația din beton C25/30, cu lățimea de 0,5 m și înălțimea de 0,6-0,7 m, rezultând o pantă de 2 % spre capătul aripilor; drenul va fi realizat din bolovani de râu înveliți în geotextil, minim 50 g/mp;

-**amenajarea albiei cursului de apă p. Valea cu Mori**: în amplasamentul podului se va reprofila, pe o lungime de 50 m amonte și 36 m în aval; protecție de maluri cu gabioane H = 2 m pe o lungime de 16 m amonte – aval care se continuă cu 2 pinteni din beton C25/30 între aripi (amonte și aval), cu lungimea de 12,5 m, adâncimea de 1,5 m, lățimea de 0,5 m; cota superioară a pintenului va fi egală cu cota superioară a pereului (în axul podului la nivelul rost elevație fundație); în exteriorul pintenilor vor fi realizate 2 saltele de anrocamente cu grosimea de 50 cm;

-**rampele de acces pod:** se vor amenaja pe o lungime de 120 m;

-**structura rutieră proiectată:** 4 cm strat de uzură din Bapc 16; 5 cm strat de legătură din Bapc 22.4; 15 cm de piatră spartă împănată; 30 cm balast; 20 cm umplutură din material local.

* **3 podețe noi** tubulare din PEHD, D=600 mm, cu lungimea de 7,5/12 m, pentru evacuarea apelor din zona rampelor, astfel:

|  |  |  |
| --- | --- | --- |
| nr. crt. | caracteristici podeț | coordonate Stereo 1970(intrare, ieșire) |
| X(E) | Y(N) |
| 1. | D=600 mm, L=12,5 m (P11-P12) | 410072.856 | 648413.078 |
| 410083.68 | 648407.711 |
| 2. | D=600 mm, L=7,5 m (P21-P22) | 410082.364 | 648434.634 |
| 410090.281 | 648431.283 |
| 3. | D=600 mm, L=7,5 m (P31-P32) | 410094.719 | 648392.39 |
| 410090.535 | 648398.681 |

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planificate în zonă;

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de balast, piatră spartă, pământ vegetal.

La terminarea lucrărilor de execuție se vor reface zonele oranizării de șantier, eventualele drumuri tehnologice sau orice alte lucrări care ocupă teren în afara zonei de siguranță a drumului.

b4) vor rezulta deşeuri specifice lucrărilor de construcţii care vor fi gestionate conform Legii nr. respectarea prevederilor OUG nr.92/2021 privind regimul deşeurilor, cu modificările ulterioare, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

 b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**Măsuri pentru protecția calității apelor:**

1. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
2. Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.

**Măsuri pentru protecția aerului:**

- Execuţia lucrărilor constituie, pe de o parte, o sursă de emisii de praf, iar pe de altă parte, sursa de emisie a poluanţilor specifici arderii combustibililor fosili ( produse petroliere distilate) atât în motoarele utilajelor necesare efectuării acestor lucrări, cât şi ale mijloacelor de transport folosite.

 Instalaţiile de alimentare cu carburanţi şi de întreţinere a utilajelor de transport sunt surse de poluare asupra aerului. Aceste instalaţii trebuiesc verificate periodic în timpul funcţionării din punct de vedere al protecţiei mediului.

 Activitatea de construcţie poate avea, temporar ( pe durata execuţiei), un impact local asupra calităţii atmosferei. Emisiile de praf, care apar în timpul execuţiei lucrării, sunt asociate lucrărilor de excavare, de manipulare a pământului şi a nisipului, precum şi a altor lucrări specifice. Degajările de praf în atmosferă variază adesea substanţial de la o zi la alta, depinzând de nivelul activităţii, de specificul operaţiilor şi de condiţiile meteorologice.

**Măsuri pentru protecția împotriva zgomotului și vibrațiilor:**

Procesele tehnologice de execuţie a drumurilor implică folosirea unor grupuri de utilaje cu funcţii adecvate. aceste utilaje reprezintă tot atâtea surse de zgomot.

 Pornind de la valorile nivelurilor de putere acustică ale principalelor utilaje folosite şi numărul acestora într-un anumit front de lucru, se pot face unele aprecieri privind nivelurile de zgomot şi distanţele la care acestea se înregistrează.

 Utilaje folosite şi puteri acustice asociate:

1. excavatoare: Lw ~ 117 dB(A)
2. tractor cu remorcă : Lw ~ 105 dB (A)

Suplimentar impactului acustic, utilajele de construcţie, cu mase proprii mari, prin deplasările lor sau prin activitatea în punctele de lucru, constituie surse de vibraţii.

Pentru a evita disconfortul populaţiei în zonă se va lucra doar pe timpul zilei, noaptea lucrările fiind sistate.

 Sursa principală de zgomot şi vibraţii în şantier este reprezentată de circulaţia mijloacelor de transport. Pentru transportul materialelor (beton rutier, nisip, materiale de construcţii etc.) se folosesc basculante/ autovehicole grele.

 Pe baza datelor privind puterile acustice ale surselor de zgomot descrise anterior, se estimează că în şantier, în zona fronturilor de lucru vor exista niveluri de zgomot de până la 90 db(A), pentru anumite intervale de timp, dozele de zgomot nu vor depăşi valoarea de 90 db(A), admisă de normele de protecţia muncii.

**Măsuri pentru protecția solului și subsolului:**

* În etapa de construcție calitatea solului poate fi afectată din cauza scurgerilor de ulei și combustibil , solul poate fi tasat din cauza echipamentelor grele și pot apărea pierderi din cauza excavarilor acestea afecteaza solul doar local și temporar , dupa terminarea lucrărilor din cadrul obiectivului terenul se va reface si se va inierba , deseurile rezultate din cadrul santierului respectiv deseurile menajere si cele de la baza întretinerii utilajelor lemn, plastic, cauciuc, metale materiale izolatoare , plastice vor fi stocate provizoriu în depozite sau pe platforme betonate , special amenajate si ulterior predate unitatiilor specializate de preluare , reciclare, si depozitare a deseurilor .

**Lucrări necesare organizării de șantier:**

În etapa de construcţie calitatea solului poate fi afectată din cauza scurgerilor de ulei şi combustibil. De asemenea, solul poate fi tasat din cauza echipamentelor grele şi pot apărea pierderi din cauza excavărilor. Acestea afectează solul doar local şi temporar. După terminarea lucrărilor din cadrul obiectivului terenul se va reface şi înierba.

Deşeurile ce nu pot fi refolosite în cadrul şantierului, respectiv deşeurile menajere, cele din bazele de întreţinere a utilajelor, deşeurile din lemn, materiale plastice, cauciuc, metale, materiale izolatoare etc., vor fi stocate provizoriu în depozite sau pe platforme special amenajate şi ulterior predate unităţilor specializate de preluare, reciclare şi depozitare a deşeurilor.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 8 din 03.08.2022 emis de Primăria Comunei Poiana Blenchii.

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă:

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Bazinală de Apă Someș Tisa Sistemul de Gospodarire a apelor Salaj, nr. 21/03.03.2023 înregistrată la APM Sălaj cu nr. 1905/03,03.2023 decizie justificată prin următoarele: lucrările prezentate în proiect nu are influență asupra corpului de apă;

* Respectarea măsurilor şi condiţiilor de realizare a proiectului în conformitate cu *Avizul de gospodărire a apelor SGA SJ nr. 651 din 13.02.2023****,*** eliberat de Administrația Bazinală de Apă Somes Tisa , Sistemul de Gospodarire al Apelor Sălaj:

***Avizul de gospodărire a apelor se emite cu următoarele condiții:***

1. Începerea execuţiei se va anunţa cu 10 zile înainte la SGA Sălaj.
2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albii fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
3. Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
4. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
5. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
6. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.

7. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.

8. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

9. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita *Aviz de gospodărire a apelor modificator*, conform Ordinului MAP nr. 828/04.07.2019.

10. Recepția lucrărilor se va face în prezența delegatului SGA Sălaj.

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform și trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

Nerespectarea prevederilor prezentului aviz atrage dupa sine răspunderea administrativă, după caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice și/sau juridice.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei

prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Filomela Pop